《秋怀用昌黎韵 其二》
清代·李经述

吾宗长爪生，七龄赋《高轩》。云梦吞八九，气势黄河奔。

神工运鬼斧，输般噤不言。虬龙喷墨雨，洒落砚池前。

逸韵可以佩，奇气可以餐。身摘屈艳，荟为昌谷编，编中惊人语，一可抵百千。

始为奉礼郎，索米怜寒酸。玉楼召作记，长向冢中眠。

乃知卓荦士，以才夭其年。

作者简介：李经述，字仲彭，合肥人。光绪乙酉举人，袭一等肃毅侯，官四品京堂。有《李袭侯遗集》。